**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ԱՊՐԻԼԻ 17-Ի N 523-Ն** **ՈՐՈՇՄԱՆ** **ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

Համաձայն ՀՀ ջրային օրենսգրքի՝ գրունտային ջրերը երկրի մակերևույթից առաջին ջրամերժ շերտի վրա տեղակայված ստորերկրյա ջրեր են, որոնց օգտագործումն իրականացվում է արդյունահանման եղանակով՝ հորատանցքի միջոցով, իսկ ցանկացած տեսակի ջրօգտագործման համար յուրաքանչյուր ոք պարտավոր է ստանալ ջրօգտագործման թույլտվություն, բացառությամբ օրենսգրքով նախատեսված դեպքերի:

Ստորերկրյա ջրային ռեսուրսների պահպանությունն ու արդյունավետ օգտագործումն ապահովելու, հյուծման սպառնալիքները մեղմելու, ստորերկրյա ջրերի ապօրինի օգտագործումը կանխելու, գրունտային ջրերի օգտագործման գործընթացը պատշաճ վերահսկելու, ինչպես նաև Հայաստանի Հանրապետության կառավարության 2003 թվականի ապրիլի 17-ի N 523-Ն որոշման դրույթները ՀՀ ջրային օրենսգրքի դրույթներին համապատասխանեցնելու նպատակով մշակվել է **«**Հայաստանի Հանրապետության կառավարության 2003 թվականի ապրիլի 17-ի N 523-Ն որոշման մեջ փոփոխություններ կատարելու մասին» Կառավարության որոշման նախագիծը։

1. **Առաջարկվող կարգավորման բնույթը**

Սույն նախագծով առաջարկվել է ՀՀ կառավարության 2003 թվականի ապրիլի 17-ի N 523-Ն որոշման մեջ կատարել համապատասխան փոփոխություններ այն ՀՀ ջրային օրենսգրքի դրույթներին համապատասխանեցնելու համար՝ ստեղծելով հնարավորություններ ստորերկրյա ջրերի ապօրինի օգտագործումից խուսափելու և գրունտային ջրերի օգտագործման նկատմամբ պատշաճ վերահսկողություն իրականացնելու համար։

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է շրջակա միջավայրի նախարարության կողմից:

**4. Ակնկալվող արդյունքը**

«Հայաստանի Հանրապետության կառավարության 2003 թվականի ապրիլի 17-ի N 523-Ն որոշման մեջ փոփոխություններ կատարելու մասին» Կառավարության որոշման նախագծի ընդունումը կնպաստի ստորերկրյա ջրային ռեսուրսների պահպանությանը, ապօրինի գործողությունների կանխմանը և ստորերկրյա ավազանի վերականգնմանը:

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

**«**Հայաստանի Հանրապետության կառավարության 2003 թվականի ապրիլի 17-ի N 523-Ն որոշման մեջ փոփոխություններ կատարելու մասին» Կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն, պետական բյուջեի եկամուտներում և ծախսերում փոփոխություններ չի նախատեսվում։